open-index/open-wikipedia-markdown huggingface dataset:
Samsung Galaxy Xcover 4

**Samsung Galaxy Xcover 4** on Samsungin 24. huhtikuuta 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä.

## Tekniset tiedot
### Muotoilu
Samsung Galaxy Xcover 4 -älypuhelimessa on 5-tuumainen näyttö HD-resoluutiolla.

### Fyysiset osat
Laitteesta löytyy Samsungin oma Exynos 7 Quad 7570-prosessori. Laitteessa on 2 Gigatavua RAM-muistia ja 16&nbsp;Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.

#### Kamerat ja multimedia
Laitteessa on 13 Megapikselin takakamera. Etukameran tarkkuus on puolestaan 5 Megapikseliä.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 7.0 "Nougat".

Myöhemmin laitteeseen on tullut päivitys Android 8.1 "Oreo" -versioon.

### Lisäominaisuudet
Laite on veden- ja pölynkestävä, IP 68 -sertifioitu. Lisäksi laite kestää iskuja, värinää sekä myös korkeita ja matalia lämpötiloja, MIL-STD-810 sertifioitu.

## Lähteet
https://www.phonearena.com/phones/Samsung-Galaxy-Xcover-4_id10459
Pensassinapit

**Pensassinapit** (*Sinapidendron*) on ristikukkaiskasveihin kuuluva kasvisuku, joka esiintyy kotoperäisenä Makaronesiassa, Madeiran saarilla. Pensassinappeihin luokitellaan neljä lajia.

## Lajit
* kaitapensassinappi tai pensassinappi (*Sinapidendron angustifolium*) Kasvaa Madeiralla.
* vuoripensassinappi (*Sinapidendron frutescens*) Kasvaa Madeiralla.
** hoikkavuoripensassinappi (*S. frutescens* subsp. *frutescens*)
** mehivuoripensassinappi (*S. frutescens* subsp. *succulentum*)
* rannikkopensassinappi (*Sinapidendron gymnocalyx*) Kasvaa Madeiralla. (Luokitellaan nykyisin *S. rupestre*n synonyymiksi.)
* karheapensassinappi (*Sinapidendron rupestre*) Kasvaa Madeiralla.
* desertasinpensassinappi (*Sinapidendron sempervivifolium*) Kasvaa Desertassaarella. 

## Lähteet
Pauliot

**Pauliot** (*Parolinia*) on ristikukkaiskasveihin kuuluva kasvisuku, joka on kotoperäinen Kanariansaarille. Paulioihin kuuluu kuusi lajia. Niitä kasvaa Gran Canarian, Teneriffan ja Gomeran saarilla.

## Pauliolajit
Hyväksytyt lajit:
* rihmapaulio (*Parolinia filifolia*)
* *[[Parolinia glabriuscula]]*
* teneriffanpaulio (*Parolinia intermedia*)
* korupaulio (*Parolinia ornata*)
* tupsupaulio (*Parolinia platypetala*)
* gomeranpaulio (*Parolinia schizogynoides*)

Sukuun liitetyt nimet, joiden asema on tuntematon:
* palmanpaulio (*Parolinia aridanae*)
* bandamanpaulio (*Parolinia glaberrima*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Parolinia''
Sojuz MS-06

**Sojuz MS-06** () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 12. syyskuuta 2017 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Laukaisu tapahtui kosmodromin alustalta 1/5, jolta myös Sputnik 1 laukaistiin vuonna 1957. Aluksen miehistö kuuluu ISS:n Retkikunta 53:n miehistöön. Alus oli kiertoradalla 168 päivää ja palasi maapallolle 28.2.2018.

## Miehistö
* Aleksandr Misurkin, Venäjän avaruusjärjestö, päällikkö
* Mark Vande Hei, NASA
* Joseph Acaba, NASA

### Varamiehistö
* Anton Škaplerov, Venäjän avaruusjärjestö, päällikkö
* Shannon Walker, NASA
* Scott Tingle, NASA

## Lähteet
Samsung Z1

**Samsung Z1** on Samsung Electronicsin tammikuussa 2015 julkaisema älypuhelin, jossa on esiasennettuna Tizen 2.3 -käyttöjärjestelmä.

## Tekniset tiedot
### Muotoilu
Samsung Z1 -älypuhelimessa on 4-tuumainen näyttö WVGA-resoluutiolla.

### Fyysiset osat
Laitteesta löytyy kaksiytiminen prosessori. Laitteessa on 750&nbsp;megatavua RAM-muistia ja 4&nbsp;gigatavua sisäistä muistia. Puhelimen muisti on laajennettavissa enintään 64&nbsp;gigatavun microSD-kortilla.

#### Kamerat ja multimedia
Laitteessa on 3,1&nbsp;megapikselin takakamera. Etukameran tarkkuus on puolestaan 0,3&nbsp;megapikseliä.

Videokuvaus voidaan tehdä 480p (VGA) -resoluutioilla 15fps.

### Ohjelmisto
Julkaisuhetkellä laitteessa oli esiasennettuna Tizen 2.3.

## Lähteet
* https://www.phonearena.com/phones/Samsung-Z1_id8696
Pitkärannan lasitehdas

**Pitkärannan lasitehdas** toimi Laatokan Karjalassa Impilahden Pitkärannassa vuosina 1887–1899. Tehtaassa valmistettiin värittömiä ja tummia lasipulloja, joita vietiin Venäjän markkinoille. Tehdas valmisti vuonna 1895 10 miljoonaa lasipulloa vuodessa ja siellä työskenteli 605 työntekijää.

Pitkärannan lasitehdas lopetti toimintansa, kun lasipullojen vienti Venäjälle tuli kannattamattomaksi kohonneiden tullimaksujen takia.

## Lähteet
Ukonpalot

**Ukonpalot** (*Bunias*) on kasvisuku ristikukkaiskasvien heimossa. Siihen luokitellaan kuuluvaksi kaksi lajia.

## Lajit
* *Bunias cochlearioides* (tai *Leiocarpaea cochlearioides*)
* etelänukonpalko (*Bunias erucago* L.)
* idänukonpalko eli ukonpalko (*Bunias orientalis* L.)

## Levinneisyys
Etelänukonpalko kasvaa alkuperäisenä Etelä-Euroopassa ja idänukonpalko kasvaa alkuperäisenä Itä-Euroopassa. Suomessa idänukonpalko kasvaa laajalti vakiintuneena uustulokkaana. Etelänukonpalko on kasvanut 1940-luvulla saksalaisten tuomana sotatulokkaana Kristiinankaupungissa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Bunias''
* Suomen Lajitietokeskus: Ukonpalot – ''Bunias''
KB Financial Group

**KB Financial Group**, joka tunnetaan lyhenteellä **KB** (sanoista **Kookmin Bank**), on suuri eteläkorealainen finanssialan holdingyhtiö, jonka päämaja sijaitsee Soulissa. Finanssiyhtiö toimii tytäryritystensä välityksellä kuudella rahoitusalan osa-alueilla: yritysten ja yksityisasiakkaiden pankkitoiminnassa, muissa pankkipalveluissa, luottokorttien ja henkivakuutusten alalla sekä investointi- ja arvopaperitoiminnassa. Finanssikonsernin osake noteerataan Korean ja New Yorkin pörsseissä. Vuoden 2016 lopussa pankkikonserni toimi yhteensä 1&nbsp;130 toimipisteessä Korean tasavallassa, jonka lisäksi finanssikonserni on läsnä useissa ulkomaissa.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 302. Se luokiteltiin tällä listalla Etelä-Korean seitsemänneksi suurimmaksi pörssiyritykseksi. Yhtiön markkina-arvo oli 17,9 miljardia Yhdysvaltain dollaria (toukokuussa 2017) ja liikevaihto 13,5 miljardia USD (2016).

Pankkikonseni pohjautuu vuosina 1963 ja 1967 perustettuihin pankkeihin (*Kookmin Bank Co., Ltd*, ); ja (*Housing & Commercial Bank*). Vuosina 2000–2001 pankit sopivat yhdistymisestä. Tuloksena syntyi Etelä-Korean suurin liikepankki, joka vuonna 2001 listautui Korean pörssiin ja sopi osakkeittensa noteeramisesta myös New Yorkissa.

Nykyinen rahoitusalan konserni (KB Financial Group) perustettiin 29. syyskuuta 2008. Sillä on 12 tytäryhtiötä, joita kirjainlyhenne KB yhdistää: KB Kookmin Bank, KB Securities, KB Insurance, KB Kookmin Card, KB Life Insurance, KB Asset Management, KB Capital, KB Savings Bank, KB Real Estate Trust, KB Investment, KB Credit Information ja KB Data Systems.

## Lähteet

## Aiheesta muualla
* Yrityksen kotisivut  (kbfg.com)
Litutillit

**Litutillit** (*Descurainia*) on kasvisuku ristikukkaiskasvien heimossa. Siihen kuuluu 37 lajia. Litutillien läheisiä sukulaisia ovat muun muassa samaan sukuryhmään kuuluvat kesäkrassit ja pääskynkukat.

Euroopassa tai maanosan lähialueella esiintyy 12 litutillilajia. Niistä osa on ruohovartisia ja osa puutuneita pensaita. Pohjoismaissa ja Suomessa kasvaa yksi laji, yksivuotinen litutilli. Se on Suomessa muinaistulokkaana kasvava rikkakasvi.

## Litutillilajeja
* marunalitutilli (*Descurainia artemisioides*)
* teidenlitutilli (*Descurainia bourgeauana*)
* palmanlitutilli (*Descurainia gilva*)
* rihmalitutilli (*Descurainia gonzalezi*)
* lännenlitutilli (*Descurainia incana*, syn. *D. richardsonii*)
* hopealitutilli (*Descurainia lemsii*)
* kampalitutilli (*Descurainia millefolia*)
* sirolitutilli (*Descurainia pinnata*)
* ripsulitutilli (*Descurainia preauxiana*)
* litutilli eli rohtolitutilli (*Descurainia sophia*)
* litutillike (*Descurainia tanacetifolia* tai *Hugueninia tanacetifolia*)

## Lähteet

## Aiheesta muualla
* Finto: Kassu – Kasvien suomenkieliset nimet: Litutillit (''Descurainia'')
* Suomen Lajitietokeskus: Litutillit – ''Descurainia''
Pensastädykkeet

**Pensastädykkeet** (*Hebe*) on ratamokasveihin kuuluva kasvisuku, joka luokitellaan nykyään  tädykkeiden (*Veronica*) synonyymiksi. Pensastädykkeisiin aiemmin luokiteltuja lajeja on 80. Niistä lähes kaikki kasvavat luontaisesti Uudessa-Seelannissa ja kaksi lajia esiintyy myös Etelä-Amerikan eteläosassa.

Pensastädykkeitä käytetään huonekasveina ja yksivuotisina koristekukkina.

## Lähteet

## Aiheesta muualla
* Finto: Kassu – Kasvien suomenkieliset nimet: ''Hebe''
Suvimarja Halmetoja

**Suvimarja Halmetoja** on suomalainen muusikko. Halmetoja toimii Humavoid-metalliyhtyeen keulakuvana ja Mira Luodin yhtyeen kosketinsoittajana. Halmetoja on esiintynyt myös MTV3:n *[[Älä jäädy]]* -improvisaatio-ohjelman yhden naisen bändinä. Hänellä on muusikon ja musiikkitieteen maisterin koulutus. Hän on työskennellyt vuodesta 2009 lähtien myös Improvisaatioteatteriryhmä Kolinan muusikkona. Halmetoja on naimisissa muusikko Niko Kalliojärven kanssa.

## Diskografia
### [[Humavoid]]
* *Faster Forward (2014)*
* *Glass (EP, 2015)*

### Polly Clinique
* *Guided by voices (EP 2007) (rummut, taustalaulu)*  

## Lähteet
Commodore 64: Tasavallan tietokone

**Commodore 64: Tasavallan tietokone** on suomalaisen Juho Kuorikosken tietokirja Commodore 64 -tietokoneesta. Tietokonetta myytiin Suomessa enemmän kuin missään muualla suhteutettuna asukaslukuun.

Kuorikoski haki kirjalle rahoitusta Mesenaatti-yhteisörahoituspalvelussa ja täytti tavoitteensa, joka oli vaatimuksena kirjan ilmestymiselle.

Kirjan on julkaissut Minerva Kustannus vuonna 2017. Kirjassa on 230 sivua.

## Sisältö
Kirjan aiheita ovat muun muassa pelit, pelimusiikki, demoskene, pelintekijät, peliyhtiöt, jälleenmyyjät, tietokonelehdet, Commodoren muut tietokoneet ja Commodore 64:n asema nykyään. Pääpaino on Suomen tapahtumissa.

Kirjaa varten on haastateltu muun muassa Mikko Hyppöstä, Pasi Hytöstä, Petteri Järvistä, Jyrki Kasvia, Jukka O. Kauppista, Ilari Kuittista, Tuija Lindéniä, Frans Mäyrää ja Niko Nirviä.

## Lähteet
Daegun metropalo

**Daegun metropalo** tapahtui 18. helmikuuta 2003, kun itsemurhaa yrittänyt tuhopolttaja sytytti tulipalon metrojunassa Jungangnon metroasemalla Etelä-Korean Daegussa. Palo tuhosi junan täysin ja levisi myös toiseen asemalle pysähtyneeseen junaan. Tulipalossa kuoli 198 ihmistä ja 147 loukkaantui.

## Tapahtumat
Palon sytytti Kim Dae-han, 56-vuotias entinen taksinkuljettaja. Hän oli kärsinyt mielenterveysongelmista saatuaan kaksi vuotta aiemmin aivohalvauksen ja päätti yrittää itsemurhaa. Hän halusi kuolla julkisella paikalla vieden muita mukanaan. Niinpä hän nousi metrojunaan ja sytytti siellä tulipalon bensiinillä täytetyillä maitopurkeilla. Palo levisi koko junaan ja tuhosi sen.

Muutamaa minuuttia palon syttymisen jälkeen asemalle tuli toinen juna. Sen kuljettaja huomasi savun ja ajoi junan hitaasti asemalle. Hän lukitsi junansa ovet ja yritti rauhoitella matkustajia. Junaan tuli kuitenkin savua, ja pian myös palo levisi sinne. Toisessa junassa kuoli lopulta enemmän ihmisiä kuin ensimmäisessä junassa. Tilannetta pahensi se, että automaattinen paloilmoitin katkaisi virran molemmista junista. Junissa ei myöskään ollut sammuttimia.

Palon sytyttänyt Kim Dae-han selvisi hengissä ja sai elinkautisen vankeustuomion. Lisäksi metrojunien kuljettajat saivat neljän ja viiden vuoden tuomiot ja kaksi metroviranomaista kolmen vuoden tuomiot kuolemantuottamuksesta. Kolme muuta viranomaista sai ehdollista vankeutta.

## Lähteet

## Aiheesta muualla
Kanarianpoukkio

**Kanarianpoukkio** (*Bosea yervamora*) on revonhäntäkasveihin kuuluva pensas, joka esiintyy Kanarialla.

## Ulkonäkö
Kanarianpoukkio on alle kolme metriä korkeaksi kasvava pensas. Oksat ovat pitkät, hoikat ja luonteenomaisesti kaarevat. Lehdet ovat vuorottaiset, ehyet, puikeat, alle 7 senttimetriä pitkät, ehytlaitaiset, kiiltävät. Laji on kaksikotinen. Kukat kasvavat terttumaisina kukintoina ja ne ovat viisilukuiset, pienet sekä vihertävät. Hedekukissa on surkastunut sikiäin ja emikukissa viisi joutohedettä. Hedelmä on marja, noin herneen kokoinen, raakana vihreä–vaaleanpunainen, kypsänä musta.

## Levinneisyys
Kanarianpoukkio esiintyy Kanariansaarilla Teneriffalla, Gran Canarialla, La Palmalla ja La Gomeralla. Se kasvaa rinteillä ja pientareilla pensaikoissa ja metsissä noin 200–600 metrin korkeudella.

## Lähteet

## Aiheesta muualla
* Global Biodiversity Information Facility (GBIF): ''Bosea yervamora''
Minerva Kustannus

**Minerva Kustannus** on WSOY:n tytäryhtiönä Helsingissä toimiva tieto-, kauno- ja lastenkirjallisuuden yleiskustantaja. Yhtiö on perustettu vuonna 1990 ja se on Suomen Kustannusyhdistyksen jäsen.

Yhtiö julkaisi ensimmäisen kirjansa vuonna 1991.

Vuonna 2018 Minervan liikevaihto oli 1,954 miljoonaa euroa ja yhtiö teki 232&nbsp;198 euron liikevoiton. 

## Kustannus

MInerva julkaisee vuosittain noin sata uutuusteosta. Yhtiö kustantaa sekä kotimaista että käännettyä tieto-, kauno- ja lastenkirjallisuutta. Kustannettavien teosten aihepiirejä ovat tietokirjallisuudessa mm. muistelmat ja elämäkerrat, historia, harrastekirjat, urheilu ja musiikki sekä elämäntaito ja terveys. Kaunokirjallisuudessa painottuvat dekkarit, mutta yhtiö kustantaa myös muuta kaunokirjallisuutta sekä lahjakirjoja ja lastenkirjoja. 

Yhtiö kustantaa kirjoja paitsi painettuna myös äänikirjoina.

Tunnettuja Minervan kirjoja ovat mm. Annukka Kiurun ja Sirkku Linnean *[[Tonttu Toljanteri]]* -kirjat, Peter Jamesin, Pierre Lemaitren ja Anna Ekbergin rikosromaanit, sotahistorian teokset sekä lukuisat henkilökuvat urheilun, musiikin, historian, yhteiskunnan ja kulttuurin suurnimistä.

## Palkinnot
Minerva Kustannus voitti 2019 WWF:n jakaman Vuoden luontokirja -palkinnon Erkki Pulliaisen ja Lassi Rautiaisen kirjalla *[[Suomalainen susi (kirja)|Suomalainen susi]]* ja Urheilumuseon vuosittain parhaalle urheiluaiheiselle kirjalle jakaman Vuoden urheilukirja 2019 -palkinnon Harri Pirisen kirjalla *[[HIFK - Stadin kingit: Vuoden 1969 mestarijoukkue ja Carl Brewerin perintö]]*.

## Lähteet

## Aiheesta muualla
* Viralliset kotisivut
Apollonlaakeri

**Apollonlaakeri** (*Apollonias barbujana*) on laakerikasveihin kuuluva puulaji, joka esiintyy Makaronesian saarilla. Se kuuluu ikivihreiden laakerimetsien eli laurisilvan tyypillisiin puihin.

## Ulkonäkö
Apollonlaakeri on ainavihanta pensas tai puu, joka kasvaa jopa 25 metriä korkeaksi. Lehdet ovat leveän suikeat tai puikeat, tummanvihreät, yläpinta kiiltävä, reunat usein alakäänteiset, lehdissä usein suuria äkämiä. Kukat ovat pienet, vaaleat, kaksineuvoiset. Hedelmä on noin 1,0–1,5 cm pitkä, soikea luumarja, kypsänä musta.

## Levinneisyys
Apollonlaakeri esiintyy Madeiralla, Azoreilla ja Kanariansaarilla: Teneriffa, La Palma, Gran Canaria, La Gomera ja El Hierro. Se kasvaa saarten laakerimetsissä.

## Lähteet

## Aiheesta muualla
* Suomen Lajitietokeskus: Apollonlaakeri – ''Apollonias barbujana''
Teneriffankultasäde

**Teneriffankultasäde** (*Vieraea laevigata*) on Kanariansaarille kotoperäinen asterikasvi, joka on ainoa laji suvussa *Vieraea*. Se on enintään yhden metrin korkeaksi kasvava pensas, jolla on keltakukkaiset mykeröt. Kukinnot muistuttavat lähisukuisia hirvenjuuria tai auringontähtiä. Teneriffankultasäde kasvaa Teneriffan saarella.

## Lähteet
Tulppaanitrumpetti

**Tulppaanitrumpetti** (*Spathodea campanulata*) on bignoniakasveihin kuuluva puulaji, joka on ainoa **tulppaanitrumpettien** suvussa.

## Ulkonäkö
Tulppaanitrumpetti on ainavihanta pyöreälatvuksinen puu, joka kasvaa kymmenen metriä korkeaksi. Lehdet sijaitsevat oksien kärjissä, vastakkaisia, lehtiparin lehdistä toinen isompi, jopa 60 senttimetriä pitkä. Lehdet ovat parilehdykkäisiä, yläpinta vihreä, kiiltävä, alapinta vaaleampi, ruskeakarvainen. Kukat kasvavat tiiviinä terttuina oksien päissä. Ne ovat oransseja, joskus keltaisia, 10 cm pitkiä ja 5–7 cm leveitä, vinon kellon muotoisia. Banaaninmuotoiset ruskeat nuput muodostavat kartiomaisia ryhmiä. Hedelmä on kova tuppilo, kooltaan 15–25 cm.

## Levinneisyys
Tulppaanitrumpetti kasvaa alkuperäisenä Afrikassa. Sitä viljellään koristepuuna ja laji on villiintynyt luontoon muun muassa Australiassa, Singaporessa ja lukuisilla valtamerten saarilla (Havaiji, Länsi-Intia, Oseania, Intian valtameren saaret).

## Lähteet

## Aiheesta muualla
* Suomen Lajitietokeskus: Tulppaanitrumpetti – ''Spathodea campanulata''
Alppihiihdon maailmancup 2017–2018

**Alppihiihdon maailmancup 2017–2018** oli historian 52. alppihiihdon maailmancup -kausi. Kausi alkoi Itävallan Söldenissä 28. lokakuuta 2017 ja päättyi Ruotsin Åressa 17. maaliskuuta 2018. Miehillä oli 36 osakilpailua 19 eri paikassa ja naisilla 38 osakilpailua 21 eri paikassa. Kauden aikana miehet ja naiset kilpailivat kahdessa kaupunkitapahtumassa. Lisäksi ohjelmassa oli yksi parisuurpujottelu miehillä ja paripujottelu naisilla sekä Åressa järjestetty joukkuekilpailu.

## Kilpailukalenteri

### Lyhenteet

### Miehet
: *Lähde: FIS*

### Naiset
: *Lähde: FIS*

### Joukkuekilpailut

## Maailmancupin loppupisteet
### Miehet
:*Lähde: FIS*

#### Kokonaiskilpailu

#### Pujottelu

#### Suurpujottelu

#### Supersuurpujottelu

#### Syöksylasku

#### Alppiyhdistetty

### Naiset
:*Lähde: FIS*

#### Kokonaiskilpailu

#### Pujottelu

#### Suurpujottelu

#### Supersuurpujottelu

#### Syöksylasku

#### Alppiyhdistetty

## Lähteet
Auringontähdet

**Auringontähdet** (*Telekia*) on kasvisuku asterikasvien heimossa. Siihen kuuluu yksi Euroopassa esiintyvä laji. Auringontähtien suku on nimetty unkarilaisen kreivi Sámuel Telekin mukaan.

## Lajit
Auringontähtiin kuuluu auringontähti (*Telekia speciosa*), joka esiintyy alkuperäisena Itä- ja Kaakkois-Euroopassa, Turkissa ja Kaukasiassa, villiintyneenä myös Euroopan länsi- ja pohjoisosissa. Suomessa auringontähti on harvoin viljelykarkulaisena levinnyt puutarhakasvi.

Sukuun on usein viety myös toinen laji *Telekia speciosissima*, syn. *Xerolekia speciosissima*, josta tällä hetkellä käytetään häränkukkiin kuuluvaa alkuperäistä nimeä *Buphthalmum speciosissimum*. Se esiintyy Pohjois-Italiassa Alpeilla.

## Lähteet

## Aiheesta muualla
* Suomen Lajitietokeskus: Auringontähdet – ''Telekia''
Tahmakot

**Tahmakot** (*Dittrichia*) on kasvisuku asterikasvien heimossa. Siihen kuuluu kaksi lajia, joita esiintyy alkuperäisenä Euroopassa, Pohjois-Afrikassa ja Lähi-idässä.

## Lajit
* pikkutahmakko (*Dittrichia graveolens*) Esiintyy Keski-Euroopassa ja Välimerenalueella.
* isotahmakko eli tahmahirvenjuuri (*Dittrichia viscosa*) Esiintyy Länsi-Euroopassa, Välimerenalueella ja Makaronesiassa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Dittrichia''
Unescon maailmanperintökohteet Etelä-Koreassa

**[[Unesco]]** on nimennyt Etelä-Koreasta 14 kohdetta maailmanperintöluetteloon. Kohteista yksi on merkittävä luonnon- ja muut kulttuuriperintönsä ansiosta.

## Kohteiden sijainnit

## Maailmanperintökohteet

## Lähteet
Siidat

**Siidat** (*Sida*) on kasvisuku malvakasvien heimossa. Siihen kuuluu yli 250 lajia. Niitä esiintyy koko maailman tropiikissa ja subtropiikissa sekä Pohjois-Amerikassa. Siidoista kaksi, ruutusiida ja otasiida, on tavattu hyvin harvinaisina Amerikasta levinneinä tulokaslajeina Pohjoismaissa.

## Lajeja
* sahasiida (*Sida acuta*)
* herttasiida (*Sida cordifolia*)
* sormisiida (*Sida hermaphrodita*)
* loistosiida (*Sida ovata*)
* ruutusiida (queenslandinhamppu) (*Sida rhombifolia*)
* risusiida (*Sida schimperiana*)
* otasiida (*Sida spinosa*)

## Lähteet

## Aiheesta muualla
* Suomen Lajitietokeskus: Siidat – ''Sida''
* Finto: Kassu – Kasvien suomenkieliset nimet: Siidat (''Sida'')
Slaterin säännöt

**Slaterin sääntöjen** avulla voidaan määrittää tehollisen ydinvarauksen Zeff laskemiseen käytetty varjostustekijä σ tai S.

Säännöt kehitti puolikokeellisesti John C. Slater vuonna 1930, joihin kuuluvia varjostustekijöitä Enrico Clementi et al. korjasivat 1960-luvulla tietokonelaskennallisesti Hartree-Fock -menetelmän avulla.

## Alkuperäiset Slaterin säännöt
Atomin elektronikonfiguraatio kirjoitetaan ja sen atomiorbitaalit ryhmitellään sulkuihin niiden pääkvanttiluvun n mukaan oikealta vasemmalle kasvavaan järjestykseen. Orbitaaleista erotellaan suluin kaikki paitsi s- ja p-orbitaalit:

[1s] [2s,2p] [3s,3p] [3d] [4s,4p] [4d] [4f] [5s, 5p] [5d] jne.

Sitten jokaiselle sulkujen rajaaman ryhmän elektroneille annetaan varjostustekijät. Nämä ovat vakioita jotka riippuvat elektronien määrästä ja tyypistä ryhmässä. Elektronit, jotka ovat tarkasteltavaa elektronia korkeammalla, eli oikealla edellä olevassa järjestyksessä, jätetään tarkastelun ulkopuolelle, sillä niiden ei oleteta vaikuttavan elektronin kokemaan ydinvaraukseen.
#Saman ryhmän elektronit saavat varjostustekijäksi 0.35, paitsi [1s] ryhmä, jossa toisen elektronin vakio on 0.30. Tarkastellun elektronin oma varjostustekijä jätetään laskuista pois.
#Tarkasteltua kuorta alemman kuoren (n-1) elektronien vaikutus on 0.85 ja kaikkien tätä alempien (n-2) vaikutus on 1, jos nämä ryhmät ovat [ns, np] tyyppiä.
#nd ja nf orbitaalien n-1 orbitaalin ja tätä alempien orbitaalien elektronien vakio on 1.00.
#Saadut varjostustekijät lasketaan yhteen, jolloin saadaan atomin tietyn elektronin kokema varjostus.

## Esimerkki
Bromin 3d elektronin kokeman varjostustekijän laskeminen:

Kirjoitetaan elektronikonfiguraatio: 1s22s22p63p64s23d104p5

Jaotellaan orbitaalit pääkvanttiluvun perusteella sulkuihin: (1s2)(2s2,2p6)(3s2,3p6)(3d10)(4s2,4p5)

Jätetään huomiotta 3d orbitaalista oikealla (ulkokuorella) olevat 4s ja 4p orbitaalien elektronit ja lasketaan vasemmalla (lähempänä atomiydintä) olevien elektronien aiheuttama varjostus: σ[3d] = 1.00 * 18 + 0.35 * 9 = 21.15

## Lähteet
Tehollinen ydinvaraus

**Tehollisella ydinvarauksella** (symboli **Z<sub>eff</sub>**) tarkoitetaan negatiivisesti varautuneen elektronin kokemaa puoleensa vetävää atomiytimen protoneista johtuvaa positiivista varausta **Z**, kun on huomioitu muiden elektronien aiheuttama sähköinen hylkivä voima. Tätä hylkivää voimaa kuvataan varjostustekijällä, jonka symboli on **σ** (sigma) tai **S**. Hylkivän voiman suuruus riippuu atomin elektronipilvessä tarkasteltua elektronia sisempien, eli matalamman pääkvanttiluvun omaavien elektronien lukumäärästä ja varjostuskyvystä, eikä ulompien elektronien lukumäärästä. Matemaattinen kuvaus on seuraavanlainen:
:Zeff =Z - σ

Z riippuu suoraan ytimen protonien lukumäärästä, eli järjestysluvusta. Esimerkiksi vedyllä luku on 1. σ voidaan laskea yksinkertaisimmin Slaterin sääntöjen avulla.

Tehollisen ydinvarauksen avulla voidaan selittää atomin ominaisuuksia kuten sen kokoa: Zeff kasvaessa atomin koko pienenee sillä elektronit pakkautuvat lähemmäs ydintä sen positiivisen varauksen houkuttelemana.

Zeff voidaan myös käyttää selvittämään samankaltaisista elektronikonfiguraatio vaihtoehdoista vakaampi: suuremman Zeff kokeva elektroni on voimakkaammin sitoutunut atomiytimen läheisyyteen ja sen poistamiseen tarvitaan enemmän energiaa kuin pienemmän Zeff kokevan elektronin.

## Lähteet
Kainosalkoruusut

**Kainosalkoruusut** eli **rohtosalkoruusut** (*Althaea*) on kasvisuku malvakasvien heimossa. Siihen kuuluu yhdeksän lajia. Kainosalkoruusuja kasvaa alkuperäisenä Länsi-Euroopasta Aasian keskiosiin, tulokkaana myös Pohjois-Amerikassa. Lajeista kahta viljellään monivuotisena koristekasvina: marokonsalkoruusua (*Althaea longiflora*) ja rohtosalkoruusua (*Althaea officinalis*).

## Lajeja
* armeniansalkoruusu (*Althaea armeniaca*)
* sormisalkoruusu (*Althaea cannabina*)
* marokonsalkoruusu (*Althaea longiflora*)
* rohtosalkoruusu (*Althaea officinalis*)

## Lähteet

## Aiheesta muualla
* Suomen Lajitietokeskus: Kainosalkoruusut – ''Althaea''
* Finto: Kassu – Kasvien suomenkieliset nimet: ''Althaea''
Wolfenstein II: The New Colossus

**Wolfenstein II: The New Colossus** on MachineGamesin ensimmäisen persoonan ammuntapeli *[[Wolfenstein (pelisarja)|Wolfenstein]]*-pelisarjaan. Peli julkaistiin vuonna 2017 PlayStation 4-, Windows- ja Xbox One -alustoille sekä vuonna 2018 Nintendo Switch -alustalle.

Peli on herättänyt Yhdysvalloissa huomiota ennen julkaisua.

Kati Outinen ääninäyttelee pelissä suomalaista Ritva Tuomivaara -nimistä hahmoa.

## Ääninäyttelijät

## Vastaanotto
Muropaketti antoi pelille 4,5/5 tähteä arvostelussaan.

V2.fi antoi pelille 5/5 tähteä arvostelussaan.

### Palkinnot
; The Game Awards
* Best Action Game

## Lähteet

## Aiheesta muualla
* 
*
Amigan pelintekijän opas

**Amigan pelintekijän opas** on suomalainen kirja videopelien kehittämisestä Amiga-tietokoneelle.

Kirja käsittelee Amigan laitteiston ja piirisarjan ohjelmointia kuten *copper*- ja *blitter*-apusuorittimia, DMA:n käsittelyä ja laitteistokeskeytyksiä. Ohjelmointikielenä on pääasiassa assembly ja liitteessä on sillä tehty peliohjelma. Kirjassa kuvataan sprite-grafiikan käsittelyä ja vektorigrafiikkaa ns. piiloviivojen poistolla. Assemblyn perusteita ei kuitenkaan opeteta. Kirjan mukana tulee levyke.

## Lähteet
*
Goyang

**Goyang** (, hanja 高陽市) on kaupunki Etelä-Korean Gyeonggin maakunnassa, Hanjoen koillispuolella. Se on pääkaupunki Soulin luoteenpuoleinen naapuri; kaupunkikeskustojen välimatka on noin 17 kilometriä. Vuonna 2016 kaupungin väkiluvuksi arvioitiin 1&nbsp;039&nbsp;684.

Kaupunkiin kuuluu kolme piiriä: Deogyang-gu, Ilsanseo-gu ja Ilsandong-gu. Soulin metron linja 3 kulkee Gouangiin ja kaupungissa on monia Soulin suurkaupunkialueen paikallisliikenteen rautatieasemia. Kaupungissa toimii useita yliopistoja ja korkeakouluja.

Kaupungissa sijaitsee Korean kansainvälinen messukeskus (Korea International Exhibition Center, KINTEX), joka on monien tapahtumien areena. Kaupungissa on järjestetty kansainvälinen kukkanäyttely vuodesta 1997 lähtien. Kaupungista löytää kohteita niin kulttuuriin, ostosmatkailuun kuin puistokävelyynkin ja historiallisia kohteita, joista osa (kuninkaalliset hautapaikat) on Unescon maailmanperintöluettelossa. Buknansanin vuoristo luetaan Korean kauneimpiin; seudulla on Bukhasanin kansallispuisto.


Ilsan Seo-gu.jpg| Ilmakuva (vuodelta 2011) Goyangista Hanjoen pohjoispuolella.
Goyang City Hall.JPG|Goyangin kaupungintalo.
KOCIS 2011 Seoul Motor Show (5817573698).jpg|Eteläkorealaisen autonvalmistajan esittelyä Soulin autonäyttelyssä (2011).
KAU main building.jpg|Korea Aerospace Universityn (KAU) päärakennus.
Heung-guksa temple in Goyang, Korea 09.JPG|Heung-guksa, buddhalainen temppeli.
Heung-guksa temple in Goyang, Korea 03.JPG|Yksityiskohta Heung-guksa -temppelistä.
Seooreung 4.JPG|Hongsalmun-portti eräälle Joseon-dynastian kuninkaalliselle haudalle (Seooreung).
Queen Sohye2.jpg|Kuningatar Soyen hautakumpu.
Bukhansanseong.jpg|Eräs Bukhansanseong-linnoituksen porteista.
Insoo peak.jpg|Buknansanin Insoo-huippu.
Bukhansan Mountain.jpg|Vuoristonäkymää Bukhasanin kansallispuistossa.


## Lähteet

## Aiheesta muualla
Yongin

**Yongin** (, hanja 龍仁市) on kaupunki Etelä-Korean Gyeonggin maakunnassa. Se sijaitsee nauhamaisena kaupunkirakenteena linnuntietä noin 40 kilometriä Soulista kaakkoon. Vuonna 2016 kaupungin väkiluvuksi arvioitiin 991&nbsp;126. Syksyllä 2017 rikkoutui 1,0 miljoonan asukkaan raja.

Kaupunki jakautuu kolmeen piiriin (gu): Cheoin-gu, Giheung-gu ja Suji-gu. Soulin metroverkkoon kuuluvat junalinjat (mm. Bundang- ja Everline-linjat) kulkevat nauhamaisen kaupunkirakenteen kautta.

Kaupungin nähtävyyksiin kuuluu muun muassa korealainen perinnekylä (näytöksineen), ja MBC-televisioyhtiön Dramia-studioalueen kierrokset.  
 

Yongin CityHall.jpg|Yonginin kaupungintalo.
Springtime in Tan stream.jpg|Kevät Tanjoen äärellä.
이석형공 묘 경기도 문화재 171호.jpg|Kuninkaallinen hautakumpu Yonginissa.
Q489609 Everline 115 A01.jpg|Soulin metron verkostoon kuuluvan Everline-linjan juna Giheungin asemalla. 


## Lähteet

## Aiheesta muualla

*Kaupungin sivusto  (yongin.go.kr)
Erik Rafael Schauman

**Erik Rafael Schauman** (20. syyskuuta 1894 Turku – 7. joulukuuta 1987) oli suomalainen lääkäri, joka sai lääkintöneuvoksen arvon.

Schaumanin vanhemmat olivat kenraalimajuri Viktor Rafael Schauman ja Ellen Matilda Österblad ja puoliso vuodesta 1928 presidentti K. J. Ståhlbergin tytär Elli Ståhlberg. Schauman tuli ylioppilaaksi Helsingin ruotsalaisesta reaalilyseosta 1913 ja valmistui lääketieteen lisensiaatiksi 1924. Hän erikoistui keuhkosairauksiin. Schauman toimi valmistuttuaan eri keuhkotautiparantoloissa, mukaan lukien Nummelan parantola. Meltolan parantolassa, jossa myös hänen puolisonsa työskenteli 1940- ja 1950-luvulla, Schauman oli ylilääkärinä vuodesta 1930 aina vuoteen 1958 saakka. Viimeksi mainittuna vuonna hänelle myönnettiin lääkintöneuvoksen arvo.

## Lähteet
GNU Assembler

**GNU Assembler** (lyhyesti **GAS**) on GNU-projektin assembler-ohjelma, joka seuraa usein GCC-kääntäjän tai GNU Binutils -paketin mukana.

GAS käyttää AT&T-syntaksia. GAS on tarkoitettu GCC-kääntäjän tuottaman koodin kääntämiseen ja se ei myöskään tue kaikkia muunnelmia eri syntakseista: muun muassa Motorola 68000 -sarjan suorittimille on useita erilaisia. GAS tukee useita eri suorittimia.

Ohjelmakomento on usein vain lyhyesti **as**.

## Katso myös
* NASM
* YASM
* Unix-työkaluohjelmat

## Lähteet

## Aiheesta muualla
* http://www.gnu.org/software/binutils/ - Binutils-kotisivu
* https://sourceware.org/binutils/docs/as/ - *as* manuaali
* The GNU Assembler (PDF)
Rokytne

**Rokytne** (, ) on kaupunkityyppinen taajama ja Rokytnen piirin keskus Ukrainan Kiovan alueella, 85 kilometriä maan pääkaupungista Kiovasta etelään. Maanteitse matkaa pääkaupunkiin on 110 kilometriä. Vuonna 2017 taajaman väkiluvuksi arvioitiin 11&nbsp;154; koko Rokytnen piirissä oli 26&nbsp;994 ihmistä.

.
Церква Різдва Богородиці Рокитне.jpg| Jumalanäidille pyhitetty kirkko (rak. 1897-1901) Rokytnen taajamassa.
Rokytno Kyiv region (18).JPG|


## Lähteet

## Aiheesta muualla
Jonas Kuhlberg

**Jonas Kuhlberg** on suomalainen bassokitaristi, joka soittaa yhtyeissä Cain’s Offering, One Desire ja The Dark Element.

Pietarsaarelaislähtöinen Kuhlberg kuului vuosina 2004–2015 helsinkiläiseen MyGrain-yhtyeeseen, jonka kanssa hän teki neljä levyä. Hän soitti yhtyeen demoilla sessiomuusikkona ja liittyi yhtyeeseen vakituisesti sen saatua levytyssopimuksen.

Vuonna 2014 Kuhlberg liittyi Cain’s Offeringiin, jonka kanssa hän julkaisi ensimmäisen albuminsa seuraavana vuonna. Hän on mukana myös Cain’s Offeringin perustajan Jani Liimataisen toisessa projektissa The Dark Elementissä. Vuonna 2016 Kuhlberg liittyi juuri esikoisalbuminsa äänittäneeseen One Desireen.

Kuhlberg on levyttänyt ja esiintynyt myös pietarsaarelaisen kitaristin Henric Blomqvistin Henric Blomqvist & Friends -kokoonpanon kanssa. Yhtyetoiminnan ohella hän työskentelee opettajana ja rytmimusiikkiosaston johtajana Pietarsaaren seudun musiikkiopistossa.

## Lähteet

## Aiheesta muualla
*
Ojakkalan lasitehdas

**Ojakkalan lasitehdas** toimi Vihdin Ojakkalassa vuosina 1843–1872. Tehtaassa valmistettiin värittömästä ja vihreästä lasista pulloja ja talouslasia sekä punaisesta lasista talouslasia. Lasitehtaan paikalle rakennettiin 1900-luvun alussa Ojakkalan työväentalo.

Ojakkalan lasitehdas lopetti toimintansa kannattamattomana 1872.

## Kirjallisuutta
* Aimo Löfberg : *Ojakkalan lasitehdas*. Pro gradu-tutkiema, Helsingin yliopisto,  Suomen ja Skandinavian historia 1968

## Lähteet
Asti (viini)

**Asti-viinit** ovat italialaisia viinejä, joita tuotetaan Astin seudulla Piemontessa Luoteis-Italiassa. Viinit ovat DOCG-laatuluokiteltuja valko-, kuohu- tai jälkiruokaviinejä, jotka valmistetaan vaaleasta Moscato-rypäleestä. Asti DOCG -viinejä tuotetaan noin 100 neliökilometrin alueella vuosittain noin 60 miljoonaa litraa (vuonna 2016).

## Asti-viinit
Asti-viinit ovat suurimmalta osin (64 %) kuohuviinejä (*Asti Spumante*). Valkoviinejä (*Moscato d’Asti*) on noin kolmannes tuotantomäärästä. Jälkiruokaviinin (*Vendemmia Tardiva*) tuotanto on vähäistä.

## Lähteet

## Aiheesta muualla
Mercury Grand Marquis

**Mercury Grand Marquis** on full-size-luokan sedan jota yhdysvaltalainen Mercury valmisti sitä vuosina 1975-2011. 

Grand Marquis oli viimeinen tuotannossa ollut Mercury. Viimeisen mallin valmistumisen jälkeen Ford Motor Company lakkautti koko brändin, jotta voisi keskittyä Fordiin ja Lincolniin. 

## Sukupolvet

Tiedosto:1983-1987 Mercury Grand Marquis -- 09-27-2010 1.jpg|Ensimmäinen sukupolvi(1979–1991)
Tiedosto:1994 mercury grand marquis ls.jpg|Toinen sukupolvi(1992–1997)
Tiedosto:1998-2002 Mercury Grand Marquis -- 09-27-2010 1.jpg|Kolmas sukupolvi(1998–2002)
Tiedosto:2005 Mercury Grand Marquis 30th Anniversary Edition -- 06-02-2011.jpg|Neljäs sukupolvi(2003-2011)


## Lähteet
### Viitteet

## Aiheesta muualla
My Little Pony: Equestria Girls

**My Little Pony: Equestria Girls** on yhdysvaltalainen leluyritys Hasbron nukkesarja.

## Lelut
* Equestria Girls (2013)
* Rainbow Rocks (2014)
* Friendship Games (2015)
* Equestria Girls Minis (2015)
* Legend of Everfree (2016)
* Beautiful (2019)

## Hahmot
;Twilight Sparkle
: Alkuperäinen äänet: Tara Strong, Rebecca Shoichet (laulu)
: Suomenkielinen äänet: Henni-Liisa Stam, Heljä Heikkinen (*Tales of Canterlot High* minisarjassa)
:

;Spike
: Alkuperäinen ääni: Cathy Weseluck
: Suomenkielinen ääni: Sari Ann Stolt, Susa Saukko (*Better Together* ja *Choose Your Own Ending* sarjasta)
:

;Sunset Shimmer
: Alkuperäinen ääni: Rebecca Shoichet
: Suomenkielinen ääni: Amy Burgess, Yasmine Yamajako (My Little Pony: Equestria Girls), Sari Ann Stolt (2. kauden jakso "Pelistriimaus")
:

;Applejack
: Alkuperäinen ääni: Ashleigh Ball
: Suomenkielinen ääni: Annituuli Kasurinen
:

;Fluttershy
: Alkuperäinen ääni: Andrea Libman
: Suomenkielinen ääni: Susa Saukko
:

;Pinkie Pie
: Alkuperäinen äänet: Andrea Libman, Shannon Chan-Kent (laulu)
: Suomenkielinen ääni: Saara Lehtonen
:

;Rainbow Dash
: Alkuperäinen ääni: Ashleigh Ball
: Suomenkielinen ääni: Katja Sirkiä
:

;Rarity
: Alkuperäinen äänet: Tabitha St. Germain, Kazumi Evans (laulu)
: Suomenkielinen ääni: Taru Tikkanen
:

## Media
### Animaatiot
;DHX Media
* *[[My Little Pony: Equestria Girls (elokuva)|My Little Pony: Equestria Girls]]* (2013)
* *[[My Little Pony: Equestria Girls – Rainbow Rocks]]* (julkaistu 14.11.2014)
** Lyhytanimaatiosarja
* *[[My Little Pony: Equestria Girls – Ystävyyskisat]]* (julkaistu englanniksi 26.09.2015 ja suomeksi 13.12.2015)
** Lyhytanimaatiosarja
* *[[My Little Pony: Equestria Girls – Ikimetsän legenda]]* (2016)
* *My Little Pony: Equestria Girls – Tales of Canterlot High* -minisarja (2017)
* vuoden 2017 musiikkivideot
* *Better Together* -nettilyhytanimaatiosarja (2017-2018)
* *Choose Your Own Ending* -nettilyhytanimaatiosarja (2018)
* *My Little Pony: Equestria Girls – Todennäköisin unohdettu* -spesiaali (2018)
* *My Little Pony: Equestria Girls – Ystävyyden vuoristorata* -spesiaali (2018)
;Boulder Media
* *Canterlot* -lyhytanimaatiosarja
;Equestria Girls Minis -lyhytanimaatiosarja

### Kotivideojulkaisut
**Equestria Girls - yksittäisjulkaisut**
* My Little Pony: Equestria Girls (DVD/Blu-Ray, 2014)
* Equestria Girls: Rainbow Rocks (DVD, 2015)
* Equestria Girls: Friendship Games (DVD, 2016)
*Equestria Girls: Legend of Everfree (DVD, 2018)

**Equestria Girls - monilevyjulkaisut**
* Equestria Girls: Rainbow Rocks & Friendship Games (2 DVD, 2016)
*Equestria Girls: Rainbow Rocks, Friendship Games & Legend of Everfree (3 DVD, 2018)

## Aiheesta muualla
* Equestria Girls  Hasbron sivuilla
Nora-Jane Noone

**Nora-Jane Noone** (s. 8. maaliskuuta 1984) on irlantilainen näyttelijä, jonka rooleja on muun muassa Bernadette elokuvassa *[[Magdalena-sisaret]]* (2002).

## Valikoitu filmografia
### Elokuvat
**[[Magdalena-sisaret]]* (2002)
**[[Lumottu Ella]]* (2004)
**[[The Descent – loukussa]]* (2005)
**[[Doomsday (elokuva)|Doomsday]]* (2008)
**[[The Descent – loukussa 2]]* (2009)
**[[Brooklyn (elokuva)|Brooklyn]]* (2015)
**[[Rakkaani merikapteeni]]* (2022)

### Televisiosarjat
**[[Coronation Street]]* (2005)
**[[Holby Cityn sairaala]]* (2005)
**[[Jack Taylor (televisiosarja)|Jack Taylor]]* (2010–2013)
Anne Blunt

**Anne Isabella Noel Blunt**, **Wentworthin 15. paronitar** (22. syyskuuta 1837 – 15. joulukuuta 1917) oli brittiläinen aatelinen, matkailija ja hevostenkasvattaja. Hän perusti miehensä, runoilija Wilfrid Scawen Bluntin kanssa arabianhevosten siitostallin Crabbet Arabian Studin. Anne Blunt oli kiinnostunut hevosista miehensä kanssa tekemiensä Lähi-idän-matkojen aikana. Matkoilla Blunt keräsi myös tieteellisiä näytteitä ja teki piirroksia.

## Nuoruus ja perhe
Anne syntyi 1837. Hänen vanhempansa olivat runoilija George Byronin ainoa tytär, matemaatikko Ada Lovelace ja tämän mies William King-Noel. Ada Lovelace kuoli, kun Anne oli 15-vuotias. William-isä vei tämän jälkeen Annen useille matkoille Euroopan mannermaalle. Anne oppi matkojen aikana neljää kieltä.

Anne King tapasi matkoilla myös tulevan miehensä Wilfrid Scawen Bluntin. He menivät naimisiin vuonna 1869. He saivat neljä lasta, mutta niistä vain Judith-tytär eli aikuisikään asti.

## Matkat ja hevoset

Anne Bluntin omaisuus mahdollisti sen, että hän pystyi matkustelemaan Lähi-idässä miehensä kanssa. Vuonna 1873 he matkustelivat Anatoliassa ja vuonna 1876 Egyptissä. Mesopotamiassa ja Persiassa he kävivät 1877–1878. Anne Blunt kiinnostui matkojen aikana hevosista, ja he perustivat 1878 tilalleen Crabbet Arabian Stud -hevossiittolan.

Bluntit lähtivät 1879 tutkimaan Arabiaa ja Najdia. He julkaisivat vuonna 1881 matkoista teoksen *Pilgrimage to the Nejd*. Anne Blunt oli kaksikosta se, joka keräsi matkalta tieteellistä tietoa. Hän käytti kompassia ja ilmapuntaria ja teki monia piirustuksia. Arabikulttuuri vaikutti suuresti Bluntiin, joka alkoi käyttää usein seudun vaatetusta. Hän oli avaamassa vuonna 1882 miehensä kanssa Kairoon uutta Shaykh ’Ubayd -nimistä siitostallia.

Anne ja Wilfrid Blunt muuttivat erilleen, kun Wilfridin rakastajatar Dorothy Carleton muutti heidän kotiinsa. Anne muutti tyttärensä ja tämän miehen luokse. Hän asui alkuun talvet Kairossa ja muutti sinne lopullisesti vuonna 1913. Anne Blunt kuoli Kairossa 1917.

## Lähteet

## Aiheesta muualla
Kotkan lasitehdas

**Kotkan lasitehdas** toimi Kotkassa vuosina 1872–1908. Tehdas valmisti aluksi olut- ja portteripulloja mutta vuonna 1878 se muutettiin valmistamaan ikkunalasia. Kotkassa valmistettiin 1900-luvun alussa myös lasinegatiiveissa käytettyä valokuvauslasia jota tehdas vei myös ulkomaille. Lasitehtaan perustamiseen vaikutti se että Kotkan sahoilla syntyi runsaasti hukkapuuta jota lasitehdas saattoi käyttää polttoaineena.

Kotkan lasitehtaan omisti haminalainen liikemies Carl Henrik Ahlqvist joka omisti myös toisen ikkunalasia tuottaneen tehtaan Ristiniemen lasitehtaan. Kotkan lasitehdas oli vuokrattuna 1875–1904 insinööri Frans Alfred Collinille 
(1834–1912) joka oli myös johtanut tehtaan rakennustöitä.

## Lähteet
Markus Hallasuo

**Markus Hallasuo** (s. 11. lokakuuta 1996 Nurmo) on suomalainen pesäpalloilija, joka edustaa Superpesiksessä pelaavaa Alajärven Ankkureita.

Hallasuo on Nurmon Jymyn kasvatti. Lyöjäjokerina pelaava Hallasuo on  edustanut Lännen B-poikia Itä-Länsi-ottelussa kahdesti vuosina 2013 ja 2014 sekä A-poikien ottelussa kolmesti vuosina 2015, 2016 ja 2017.

### Saavutukset
* Ykköspesiksen lyöjäkuningas (2): 2020, 2021

## Lähteet

2. https://www.pesistulokset.fi/tilastot#series-filter:31,325,1,781,/players
Wild cat

**Wild cat** (suom. *Villikissa*) oli saksalaisen teräsvuoristoratavalmistaja Anton Schwarzkopfin 1924–2001 valmistama ja insinööritoimisto Stengelin suunnittelema kolmea eri kokoa saatavilla ollut vuoristorata. Tuotanto käynnistyi vuonna 1964, ja vuoristorataa valmistettiin suurimmasta pienimpään yhteensä 30 kappaletta. Pienintä valmistettiin vain muutaman yksilön verran, mutta niitä toimii yhä monessa huvipuistossa ympäri maailmaa. Wild cat oli ensimmäinen täysiverinen vuoristorata, minkä Schwarzkopf valmisti.
Samsung Z2

**Samsung Z2** on Samsung Electronicsin elokuussa 2016 julkaisema älypuhelin, jossa on esiasennettuna Tizen 2.4 -käyttöjärjestelmä.

## Tekniset tiedot
### Muotoilu
Samsung Z2 -älypuhelimessa on 4-tuumainen näyttö WVGA-resoluutiolla.

### Fyysiset osat
Laitteesta löytyy neliytiminen prosessori. Laitteessa on 1&nbsp;gigatavu RAM-muistia ja 8&nbsp;gigatavua sisäistä muistia. Puhelimen muisti on laajennettavissa enintään 128&nbsp;gigatavun microSD-kortilla.

#### Kamerat ja multimedia
Laitteessa on 5&nbsp;megapikselin takakamera. Etukameran tarkkuus on puolestaan 0,3&nbsp;megapikseliä.

Videokuvaus voidaan tehdä 720p (HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Tizen.

## Lähteet
https://www.phonearena.com/phones/Samsung-Z2_id10211
Samsung Galaxy J7

**Samsung Galaxy J7** on Samsung Electronicsin heinäkuussa 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä.

## Tekniset tiedot
### Muotoilu
Samsung Galaxy J7 -älypuhelimessa on 5,5-tuumainen näyttö HD-resoluutiolla.

### Fyysiset osat
Laitteesta löytyy Qualcomm Snapdragon 615 8939-prosessori. Laitteessa on 1,5 gigatavua RAM-muistia ja 16&nbsp;Gigatavua sisäistä tallennustilaa. Puhelimen muisti on laajennettavissa enintään 128 Gigatavun microSD-kortilla.

#### Kamerat ja multimedia
Laitteessa on 13 Megapikselin takakamera. Etukameran tarkkuus on puolestaan 5 Megapikseliä, jonka lisäksi edessä on myös LED-salama.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 5.1 "Lollipop".

Myöhemmin laitteeseen on tullut päivitys Android 6.0 "Marshmallow" -versioon.

## Lähteet
* https://www.phonearena.com/phones/Samsung-Galaxy-J7_id10042

## Aiheesta muualla
Ratinan lasitehdas

**Ratinan lasitehdas** toimi Tampereella Ratinanniemen kärjessä vuosina 1874–1877. L. J. Hammarénin johtama tehdas valmisti ikkunalasia ja pulloja. 

Ratinan tehdas lopetti toimintansa jo kolmen vuoden kuluttua vaikeassa markkinatilanteessa.

Tehtaan perustamisessa olivat aloitteentekijöinä Konstantin Hakulin ja proviisori Axel Tennberg. Tampereella toimi 1870-luvulla seitsemän olut- ja alkoholijuomatehdasta, jotka tarvitsivat tuotteitaan varten lasipulloja. Tehtaaseen saatiin osakkaiksi muitakin Tampereen porvareita ja kevättalvella 1874 tehdasta varten vuokrattiin Hatanpään kartanolta 4 tynnyrinalan kokoinen alue Ratinanniemen kärjestä. Tehdas perustettiin osakeyhtiönä.

Lasitehtaan hirsinen tehdasrakennus oli kooltaan 25 x 25 metriä. Rakennuksessa sijaitsi kolmen potin toppa- eli sulatusuuni, silitys- ja kuivausuunit sekä leikkausosasto. Erillisessä pottikamarissa valmistettiin savesta potit, eli astiat joissa raaka-aineet sulatettiin lasiksi. Tehdas aloitti toimintansa 3. syyskuuta 1874.  Ensimmäisenä toimintavuonna valmistettiin pulloja, kannuja, halstoopeja ja ikkunalasia. Ikkunalasista tuli sitten tehtaan päätuote. Lasimassa puhallettiin noin 50 senttimetrin korkuiseksi sylinteriksi, joka sitten leikattiin auki ja tasoitettiin silitysuunissa. Yhdestä sylinteristä tuli yksi ikkunaruutu. Tehdas kulutti paljon polttopuuta ja sen hankinnassa oli ongelmia koska tehtaalla ei ollut omia metsiä.

Lasitehtaalla oli 17-20 työläistä, joista osa asui tehtaan rakennuksessa Ratinanniemellä. Hyttimestarina oli ruotsalainen Feltheim. Tehtaan toimitusjohtaja oli kauppias, myöhemmin kauppaneuvos Lars Johan Hammarén. Hänellä oli kuitenkin hoidettavanaan muitakin tehdaslaitoksia muun muassa Kyröskoskella joten lasitehtaan hoito jäi sivummalle.

Tehtaan toiminta ei ollut kannattavaa ja niinpä se vuokrattiin vuoden 1876 lopulla hyttimestari Feltheimin pojalle, joka piti lasitehdasta käynnissä kevääseen 1877 saakka. Tehdasrakennus vuokrattiin sitten muihin tarkoituksiin kunnes kerran tulva hajotti sen ja vei rakennuksen hirret Pyhäjärveen.

## Kirjallisuutta
* Martti Helin : *Ratinan lasitehdas 1874–1877*. Tampereen kaupungin museolautakunnan julkaisuja 4. Tampere 1974

## Lähteet
Pansion koulu

**Pansion koulu** on Turun Pansiossa toimiva peruskoulun alakoulu, joka käsittää luokka-asteet 1–6 ja valmistavan opetuksen ryhmän maahanmuuttajalapsille. Vuonna 1950 valmistuneessa koulurakennuksessa toimii myös Turun kaupunginkirjaston sivukirjasto. Aiemmin koulun yhteydessä toimi myös neuvola. Koulun vieressä on Pansion kisapuistona tunnettu urheilukenttä.

Koulun rehtorina toimii Antti Hyssälä. Vuonna 2022 koulussa oli noin 250 oppilasta.

Valmistuessaan vuonna 1950 Pansion koulu oli ensimmäinen sotien jälkeen Turun esikaupunkialueille rakennettu kansakoulu. Koulunpito oli aloitettu jo marraskuussa 1945 Pansion laivastoaseman tiloissa. 

## Koulurakennus
Kaupunginarkkitehti Totti Soran suunnittelema koulurakennus on kolmikerroksinen. Sen julkisivut on rapattu ja satulakatto katettu tiilellä. Tyypillisiä 1950-luvun piirteitä ovat liuskekivipinnat, sormipaneeliset sisäkatot, lakatut ovet ja metallikaiteet lakattuine, puisine käsijohteineen.

## Lakkautusuhka 2010-luvun alussa
Pansion koulu muuttui pelkäksi alakouluksi vuonna 2008, kun yläkoululaiset siirrettiin Luolavuoren ja Rieskalähteen kouluihin. Pansion koulua suunniteltiin 2010-luvun taitteessa lakkautettavaksi kokonaan ja oppilaat siirrettäviksi Pernon kouluun sen peruskorjauksen jälkeen. Pernon koulun kalliista peruskorjauksesta kuitenkin luovuttiin, ja Pansion koulu sai jatkaa.

## Lähteet

## Aiheesta muualla
*Koulun opetussuunnitelma 1.8.2016
Metsäkylän lasitehdas

**Metsäkylän lasitehdas** toimi Karjalan kannaksella Uudellakirkolla niin sanotun Vanhan Suomen alueella vuosina 1765–1782. Tehdas valmisti ikkunalasia läheisen Pietarin kaupungin markkinoille. 

Metsäkylän tehdas lopetti toimintansa riitojen tuloksena vararikkoon vuonna 1782. 

## Lähteet
Ralph King-Milbanke

**Ralph Gordon Noel King-Milbanke**, **Lovelacen 2. jaarli** (2. heinäkuuta 1839 – 28. elokuuta 1906) oli brittiläinen aatelinen.

Ralph Gordon Noel King syntyi vuonna 1839. Hänen vanhempansa olivat Ada Lovelace ja William King-Noel. Hänen nimensä muutettiin vuonna 1860 muotoon Ralph Gordon Noel King-Noel ja vuonna 1861 muotoon Ralph Gordon Noel King-Milbanke.

Ada Lovelace oli kuollut vuonna 1852. Ralphia kasvatti tämän jälkeen hänen isoäitinsä Lady Byron. King-Milbanke oli kahdesti naimisissa. Hänen ensimmäinen vaimonsa oli Fannie Heriot ja toinen vaimonsa poliitikko James Stuart-Wortleyn tytär Mary Caroline Stuart-Wortle. King-Milbankesta tuli Lovelacen 2. jaarli, kun hänen isänsä William King-Noel kuoli vuonna 1893.

King-Milbanke julkaisi vuonna 1905 teoksen *Astarte*, johon hän oli kerännyt materiaalia yli kolmen vuosikymmenen aikana. Siinä hän pyrki puhdistamaan isoäitinsä maineen ja paljastamaan Lady Byronin, Lord Byronin ja Augusta Leigh’n väliset suhteet.

## Lähteet
Kukkolan lasitehdas

**Kukkolan lasitehdas** toimi Karjalan kannaksella Johanneksen pitäjässä vuosina 1771–1822. Tehdas valmisti ikkunalasia ja peililasia Venäjän markkinoille.

Vuonna 1822 tehtaan lasinvalmistus siirrettiin vuonna 1788 perustetun Rokkalan lasitehtaan yhteyteen. Rokkalan lasitehdas toimi vuoteen 1920 saakka, jolloin sen lasinvalmistus siirrettiin 1892 perustetulle Kirkkoniemen lasitehtaalle, joka puolestaan lopetti toimintansa ikkunalasivalmistuksessa vallinneen kovan kilpailun takia vuonna 1926. Kaikki kolme tehdasta olivat alun perin valmistaneet ikkuna- ja peililasia Venäjän markkinoille.

## Lähteet
Jermilän lasitehdas

**Jermilän lasitehdas** toimi Karjalan kannaksella Uudellakirkolla niin sanotun Vanhan Suomen alueella vuosina 1783–1820. Tehdas valmisti ikkunalasia Venäjän markkinoille, ja lisäksi valmistettiin talouslasia ja pulloja. 

Jermilän tehdas lopetti toimintansa vuonna 1820. Tehtaan tarvitseman puun saatavuus oli heikentynyt ja hinta kallistunut sen jälkeen kun Uudenkirkon pitäjään perustettiin myös Leistilän lasitehdas vuonna 1801 ja Jäppilän lasitehdas vuonna 1802. 

## Lähteet
Team Peltonen

**Team Peltonen** oli suomalainen maastohiihtotalli, joka osallistui Ski Classics -sarjaan. Joukkueenjohtajana toimi Pasi Vuori. Talli on nimetty pääsponsorinsa Peltonen-suksimerkin mukaan.

Team Peltonen kilpaili Ski Classics -sarjassa kauteen 2017-2018 asti.

## Lähteet
Sandnäsin lasitehdas

**Sandnäsin lasitehdas** toimi Munsalassa vuosina 1847–1890. Tehdas valmisti ikkunalasia sekä pulloja ja talouslasia. 

Sandnäsin tehdas lopetti toimintansa kannattamattomana vuonna 1890. 

## Lähteet
Kuvaskankaan lasitehdas

**Kuvaskankaan lasitehdas** toimi Merikarvialla vuosina 1860–1884. Tehdas valmisti ikkunalasia, pulloja sekä yksinkertaista talouslasia (viilivateja, lasipurkkeja, oluttuoppeja ym.). 

Kuvaskankaan tehdas lopetti toimintansa kannattamattomana vuonna 1884 pääomien ja investointien puutteeseen. Tehtaan vaikeudet olivat alkaneet jo 1860-luvun katovuosina. Merikarvialla toimi samaan aikaan myös Harjun lasitehdas joka lopetti toimintansa jo 1874.

## Lähteet